Diari Oficial de la Generalitat Valenciana


Sumari del DOGV 8321, del 20-06-2018 (2018/5673)

Notificació de la sentència dictada en el procediment ordinari número 362/2016.
-------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5673


Organisme emissor
:   Jutjat Mercantil Número 2 d'Alacant

Tipus de document
:   Edicte

Notificació de la sentència dictada en el procediment ordinari número 362/2016.  
 [2018/5673]  
De: Juan Manuel Asensi Ripoll, Associació Futgolf Espanya i Olga García Delgado.  
Procurador: Pascual Moxica Pruneda.  
Contra: Footgolf Events, SL, Associació de Footgolf Comunitat Valenciana i Associació Footgolf Espanya.  
Procurador: Juan Carlos González González.  
  
En aquest procediment ordinari, seguit a instàncies de Juan Manuel Asensi Ripoll, Associació Futgolf Espanya i Olga García Delgado contra Footgolf Events, SL, Associació de Footgolf Comunitat Valenciana i Associació Footgolf Espanya s'ha dictat la sentència que té la dispositiva, literalment, com es diu:  
«A) Estime íntegrament la demanda interposada per Pascual Moxica Pruneda, procurador dels tribunals i d'Olga García Delgado contra les mercantils Footgolf Events, SL, Associació Footgolf Espanya i Associació de Footgolf de la Comunitat Valenciana i en conseqüència:  
  
Declare  
El dret exclusiu de l'actora per a utilitzar en el tràfic econòmic el signe «Futgolf» per als productes i serveis concedits en els seus registres de marca de la Unió Europea 7.186.968 Futgolf, en classes 25, 38 i 41 i marca espanyola número 3.505.730 Futgolf el Deporte es Nuestra Pasión en classe 31.  
Que les codemandades per mitjà de l'ús del signe «footgolf» en el mercat, a títol de marca, com a element dels seus noms comercials o denominacions socials i com a nom de domini web, per a distingir serveis idèntics o semblants als de l'actora, han infringit els drets d'Olga García Delgado sobre la marca de la Unió Europea 7.186.968 Futgolf, en classes 25, 38 i 41 i marca espanyola número 3.505.730 Futgolf el Deporte es Nuestra Pasión en classe 41, induint el consumidor a confusió o associació i irrogant a la demandant danys i perjudicis.  
  
Condemne els codemandats:  
A cessar i abstindre's en el futur en els referits actes d'infracció de la marca de la Unió Europea 7.186.968 Futgolf, en classes 25, 38 i 41 i marca espanyola número 3.505.730 Futgolf el Deporte es Nuestra Pasión en classe 31, amb prohibició d'ús del signe Footgolf ja siga com a marca, denominació social o nom de domini. A la retirada del tràfic econòmic de tots els productes, serveis o elements en es materialitze el dit signe distintiu, i en particular a l'eliminació de les pàgines web www.spainfootgolf.es, www.footgolfvalencia.com i www.footgolfevents.es o qualsevol altra pàgina en què allotgen continguts amb el signe «Footgolf».  
A canviar les denominacions socials de manera que no incloguen la paraula «Footgolf».  
Al pagament d'una indemnització coercitiva per import de sis-cents euros (600 euros diaris) per cada dia en què subsistisca la infracció.  
Al pagament d'una indemnització de danys i perjudicis consistent en el benefici il·lícitament obtingut amb el mínim de l'1 % de la xifra de negoci en la quantia que es liquide en execució de sentència segons els termes del fonament de dret sèptim d'aquesta resolució.  
A la publicació de la dispositiva de la sentència en el diari Marca o en el diari As.  
Al pagament de les costes solidàriament.  
B) Estime parcialment la demanda interposada per Pascual Moxica Pruneda, procurador dels tribunals i de l'Associació Futgolf Espanya, contra les mercantils Footgolf Events, SL, Associació Footgolf Espanya i Associació de Footgolf de la Comunitat Valenciana de tal manera que, sense fer especial pronunciament en matèria de costes:  
  
Declare que les demandades han comés actes de competència deslleial, en particular actes de confusió.  
Condemne els codemandats:  
A cessar en els actes de competència deslleial  
Al pagament d'una indemnització de danys i perjudicis consistent en el benefici il·lícitament obtingut en la quantia que es liquide en execució de sentència segons els termes del fonament de dret seté d'aquesta resolució.  
C) Desestime íntegrament la demanda interposada per Pascual Moxica Pruneda, procurador dels tribunals i de Juan Manuel Asensi Ripoll contra les mercantils Footgolf Events, SL, Associació Footgolf Espanya i Associació de Footgolf de la Comunitat Valenciana sense fer especial pronunciament en matèria de costes.»  
  
Atés que el demandat, Footgolf Events, SL, es troba en parador ignorat, expedisc aquest edicte a fi que li valga de notificació de forma deguda.  
  
Alacant, 15 de maig de 2018.- La lletrada de l'Administració de justícia: Mª Pilar Solanot García.